http___medjugorje-info.com_hr_molitve_danas-zapocinje-tridesetodnevna-poboznost-na-cast-svetog-josipa_1.xml
1.1 2.1 2.2 3.1 4.1 4.2 5.1 5.2 5.3 6.1 7.1 8.1 8.2
The Sign of the Cross In the name of the Father, and of the Son, and of the Holy Spirit. Amen. Prayer Dear Lord, help me remember what a difference it makes when I make time with You a priority in my morning. Awaken me in body and spirit each day with a desire to meet with You and to hear You speak words of affirmation, assurance and wisdom over my heart as I prepare to go into my day. Hail Mary, full of grace, the Lord is with thee; blessed art thou amongst women, and blessed is the fruit of thy womb, Jesus. Holy Mary, Mother of God, pray for us sinners, now and at the hour of death. Amen. Our Lady Queen of Peace, pray for us St Joseph, pray for us. In the name of the Father, and of the Son, and of the Holy Spirit. Amen.
1.1 2.1 3.1 3.2 4.1 5.1 5.2 5.3 5.4 5.5 5.6 6.1 7.1 8.1 8.2 9.1 9.2 10.1 10.2 11.1 12.1 13.1 13.2 13.3 13.4 13.5 13.6 13.7 13.8 13.9 13.10 13.11 13.12 13.13 13.14 13.15 14.1 15.1 15.2 15.3 15.4 16.1 16.2 16.3 17.1 17.2 18.1 18.2 18.3 19.1 19.2 19.3 20.1 20.2 20.3 20.4 20.5 21.1 21.2 21.3 22.1 22.2 22.3 22.4 22.5 22.6 22.7 22.8 22.9 22.10 23.1 23.2 23.3 24.1 24.2 24.3 25.1 25.2 25.3 25.4 26.1 26.2 26.3 27.1 27.2 27.3 28.1 29.1 30.1 31.1 32.1 33.1 34.1 35.1 36.1 37.1 38.1 39.1 40.1 41.1 42.1 43.1 44.1 45.1 46.1 47.1 48.1 49.1 50.1 51.1 52.1 53.1 54.1 55.1 56.1 57.1 58.1 59.1 60.1 61.1 62.1 62.2 63.1 64.1 64.2 64.3 64.4 65.1 65.2 65.3 65.4 65.5 65.6 65.7 66.1 67.1 68.1 69.1 70.1 71.1 72.1 73.1 74.1 75.1 76.1 77.1 78.1 79.1 80.1 81.1 82.1 83.1 84.1 85.1 86.1 87.1 88.1 89.1 90.1 91.1 92.1 93.1 94.1 95.1 96.1 97.1 98.1 99.1 100.1 101.1 102.1 103.1 104.1 105.1 106.1 107.1 108.1 108.2 108.3 109.1 110.1 110.2 110.3 110.4 110.5 110.6 111.1 111.2 111.3 111.4 112.1 112.2 112.3 112.4 113.1 114.1 115.1 116.1 116.2 117.1 117.2 117.3 118.1 119.1 120.1 121.1 122.1 123.1 123.2 124.1 125.1
Danas započinje tridesetodnevna pobožnost na čast svetog Josipa Molitve svetom Zaštitniku kroz 30 dana posebna je pobožnost na čast sv.Josipa, radi zadobivanja osobitog zagovora u nekoj velikoj potrebi. Sve se te molitve obavljaju svakodnevno tijekom 30 dana u sjećanje na 30 godina što ih je sv.Josip proživio s Isusom, Božjim Sinom i s njegovom djevičanskom majkom Marijom u Nazaretu. Budemo li se s pouzdanjem obraćali sv.Josipu, bit će nam darovane izvanredne i brojne milosti. Sveta Terezija Avilska rekla je sljedeće: »Tko to ne želi posve vjerovati, neka jednom pokuša i potpuno će se u to uvjeriti.« Josip može za nas izmoliti više milosti ako najprije u dobroj ispovijedi očistimo svoju vlastitu dušu i primanjem pričesti je iznova ukrasimo. Tu 30-dnevnu pobožnost možemo isto tako učiniti plodonosnijom ako istodobno spremno pomažemo siromasima. Možemo mirno moliti za neku veliku milost, ali je preporučivo da se ta pobožnost sv.Josipu požrtvovno posveti umirućima i pokojnima. Pokušamo li obrisati suze siromašnih i nevoljnih i umirućih, tada će sv.Josip i nama pomoći i utješiti nas sada i na smrtnom času. S ljubavlju će nas zakriliti svojim ogrtačem. Sv.Josip nije hranio i štitio samo svetu obitelj, već voli i blagoslivlje sve nas i želi nas dobro i sigurno dovesti do vječnog spasenja. Preporuka za svakodnevnu molitvu (i poslije ove pobožnosti): »O sv.Josipe, hranitelju Isusa Krista i zaručniče djevičanske Majke Božje Marije, moli za nas i za umiruće ovoga dana(ili ove noći)«. 30 – DNEVNA POBOŽNOST U SLAVU SV. JOSIPU + U ime Oca + i Sina + i Duha Svetoga. Amen. Isuse, Marijo i Josipe, prosvijetlite nas, pomozite nam, spasite nas. Amen. Slava Ocu… (3x, u zahvalu presvetom Trojstvu za uzdizanje sv.Josipa na njegov izvanredno visok položaj). Predanje Gledaj, tu sam pred tobom u poniznom predanju, o sv.Josipe. U velikom štovanju prema tebi posvećujem ti ovu pobožnost i molim čitav nebeski dvor da me pri tome prati. Istodobno bih želio rasti u čašćenju tebe i poticati ga u drugima. Pomozi mi, sv.Josipe, da ti čitav svoj život ostanem odanim u pobožnosti i ljubavi. A tada mi osobito pomozi u smrtnom času, onako kao što su tebi pomogli Marija i Isus pri tvom umiranju, kako bih te jednom mogao vječno častiti u nebeskoj radosti. Amen. O, časni sv.Josipe, u pobožnom predanju i radosnog srca polažem pred tvoje noge to dragocjeno blago molitve i mislim na brojne vrline koje su krasile tvoj sveti lik. I u tebi se ispunio san egipatskog Josipa, tvog prethodnika. Ti nisi bio obasjan samo divnim zrakama božanskog Sunca, već i blagom svjetlošću mističnog mjeseca, Marije. Jakov je pošao na put u Egipat da čestita svom sinu Josipu koji je sjedio na kraljevskom prijestolju. Njegov su primjer slijedili svi njegovi sinovi. Neopisivo je ljepši bio međutim primjer Isusa i Marije koji su te okružili svojim velikim poštovanjem i svojom odanošću. To me potiče da ti se hrabro utečem ovom pobožnošću, moj sveti moćni žaštitniče, da po tebi postanem Bogu mio. Kao što egipatski Josip nije odgurnuo svoju grešnu braću, već ih je primio pun ljubavi,štitio i spasio od gladi i smrti, tako nećeš ni ti, o sveti Josipe, odbiti mene s mojom molbom. Priskrbi mi nadalje milost da me Bog na tvoj zagovor nikada ne napusti u toj dolini suza i da me uvijek ubraja među one koji su u životu i umiranju sigurni pod zaštitom tvoga ogrtača. Molitve Pozdravljam te, o sv.Josipe, kao upravitelja nedostizivih blaga neba i zemlje i kao hranitelja onoga koji hrani sve stvorove svemira. Ti si poslije Marije svetac koji je najdostojni da ga volimo i štujemo. Ti si među svim svecima onaj koji je imao veliku čast da odgaja, vodi, hrani i grli Mesiju, njega za kojim su čeznuli da ga vide toliki proroci i kraljevi. Sv.Josipe, spasi moju dušu, priskrbi mi od milosrdnog Boga milost za koju ponizno molim(…) Ishodi i za duše pokojnika da se ublaže njihove patnje. Amen. Slava…(3x) O sv.Josipe, ti si širom svijeta određen za zaštitnika i pokrovitelja svete Crkve. Između svih svetaca zazivam tebe, najsnažnijeg zaštitnika slabih i potrebitih pomoći i želim tisuću puta častiti ljubaznost tvoga srca koje je spremno pomoći uvijek i u svakoj nevolji. Tebi se, o sv.Josipe, obraćaju udovice i siročad, napušteni, potišteni i potrebiti svake vrste. Nema boli, jada i nevolje na koje se ti ne bi obazirao. Daj stoga i meni ona pomoćna sredstva što ih je sam Bog položio u tvoje ruke, kako bih primio milost za koju molim. A vi, sve duše u čistilištu, molite se usrdno sv.Josipu za mene. Amen. Slava…(3x) Već su nebrojeni ljudi prije mene molili i iskusili tvoju pomoć. O, sv.Josipe, koji pun si ljubavi, ti poznaješ moje nevolje i moju želju da ih se oslobodim. Nijedan čovjek, pa ni onaj najbolji, ne bi mogao razumjeti moj problem i doista mi pomoći. S mnogo pouzdanja utječem se tebi. Ta u rukopisima velike svete Terezije piše: »Svaka milost koja se moli od sv.Josipa, bit će sigurno dobivena.« O, sv.Josipe, tješitelju potištenih, pomozi mi u mojoj nevolji, a moje molitve usmjeri i k dušama pokojnika, kako bi uskoro osjetili radost i blaženstvo. Amen. Slava…(3x) O, ti uzvišeni sveče, u svojoj potpunoj pokornosti Bogu imaj samilosti prema meni. Ti, sa svojim svetim i zaslužnim životom, podupri moju usrdnu molbu. Pomozi mi svojim premilim imenom. Štiti me blagošću i moći svoga srca. Osnaži me svojim svetim suzama. Zagovaraj me snagom svojih sedam žalosti. Utješi moje srce melemom svoji sedam radosti. Oslobodi me od svakog zla tijela i duše. Spasi me od svake nevolje, svakog jada. Milostivo izmoli za me ono nužno, milost Božju. Priskrbi za pokojne u čistilištu brzo izbavljenje iz njihovih muka. Amen. Slava…(3x) O slavni sv.Josipe, brezbrojni su dokazi milosti koju ti izmoliš za nevoljnike. Bolesni svake vrste, potišteni, odbačeni, izdani, neutješeni, gladni i potrebiti pomoči, svi oni dolaze k tebi sa svojim teškoćama i nalaze uslišanje svojih molbi. Molim te, ne dopusti, predragi sv.Josipe, da budem jedina osoba među svima njima koja u svojoj molbi ne bi bila uslišana. Pokaži i meni svoju milostivu i moćnu pomoć. Bit ću ti za to zahvalan i uvijek ću te častiti, o slavni sv.Josipe, moj zaštitniče i osloboditelju nevoljnih duša u čistilištu. Amen. Slava…(3x) O, vječni Bože i Oče na nebu, po zaslugama tvoga Sina i njegove presvete Majke Marije usrdno te molim za osobitu milost. U Isusovo i Marijino ime bacam se na koljena pred tobom i iskazujem štovanje tvojoj čudesnoj nazočnosti. Molim te, prihvati moju spremnost i moju čvrstu odluku da uvijek ostanem među onima koji žele živjeti pod zaštitom hranitelja svete obitelji i po njemu se obraćati tebi svojim molitvama. Blagoslovi u svojoj dobroti ovu svetu pobožnost, saslušaj i usliši moju molbu. Amen. Slava…(3x) Sveti Oče, brani svetu Crkvu od svake neugodnosti i svakog neprijateljstva i ogrni sve nas svojim zaštitničkim ogrtačem. Povjerljiva prizivanja u spomen na skrovit život svetog Josipa s Isusom i Marijom Sveti Josipe, moli Isusa da posveti moju dušu. Sveti Josipe, moli Isusa da prosvijetli moj razum. Sveti Josipe, moli Isusa da razbukta ljubav u mome srcu. Sveti Josipe, moli Isusa da osnaži moju volju. Sveti Josipe, moli Isusa da pročisti moje misli. Sveti Josipe, moli Isusa da On upravlja mojim osjećajima. Sveti Josipe, moli Isusa da On vodi moje želje. Sveti Josipe, moli Isusa da blagoslovi moja djela. Sveti Josipe, izmoli mi od Isusa milost da nasljedujem tvoje vrline. Sveti Josipe, izmoli mi od Isusa milost poniznog srca i duha. Sveti Josipe, izmoli mi od Isusa milost blagosti i dobrote srca. Sveti Josipe, izmoli mi od Isusa mira u mome srcu. Sveti Josipe, izmoli mi od Isusa milost krotkosti i strahopoštovanja prema Bogu. Sveti Josipe, izmoli mi od Isusa milost rastanka poslije svršetka mog zemaljskog života. Sveti Josipe, izmoli mi od Isusa milost čistoće srca. Sveti Josipe, izmoli mi od Isusa milost strpljivosti u kušnji i patnji. Sveti Josipe, izmoli mi od Isusa milost blagog karaktera. Sveti Josipe, izmoli mi od Isusa milost spoznaje vječnih istina. Sveti Josipe, izmoli mi od Isusa milost razlikovanja duhova. Sveti Josipe, izmoli mi od Isusa milost ustrajnosti u činjenju dobra. Sveti Josipe, izmoli mi od Isusa milost hrabrosti u nošenju križa. Sveti Josipe, izmoli mi od Isusa milost oslobođenja od svjetovnih vezanosti. Sveti Josipe, izmoli mi od Isusa milost čežnje za nebom. Sveti Josipe, izmoli mi od Isusa milost snage da izbjegavam grješne prigode. Sveti Josipe, izmoli mi od Isusa milost dobrog smrtnog časa. Sveti Josipe, ne daj da ikada budem udaljen od tebe. Sveti Josipe, pomozi mi da se moje srce nikada ne umori voljeti te i hvaliti. Sveti Josipe, prihvati me kao svoje posvojče. Sveti Josipe, pomozi mi da volim Isusa kao što si ga ti volio. Sveti Josipe, nikada me ne napuštaj, osobito ne u smrtnom času. Isuse, Marijo i Josipe, predajem vam svoje srce i dušu. Isuse, Marijo i Josipe, prosvijetlite me, pomozite mi, spasite me. Amen. Slava…(3x) Zazivanje svetog Josipa O najčišći zaručniče Majke Božje Marije i moj najdraži zaštitniče, sveti Josipe: još se nikada nije čulo da nisi uslišao i utješio nekoga tko te je molio za zaštitu i pomoć. Znajuči to dolazim i ja k tebi s pouzdanjem. Sveti Josipe, saslušaj me i usliši moju molbu. Amen. Slavni sveti Josipe, zaručniče Marijin i djevičanski Isusov poočime, misli na mene i bdij nad mnom. Nauči me koračati putem svetosti. Primi sve moje usrdne molbe na svoju svetu brigu i pod svoju očinsku zaštitu. Odstrani sve zapreke i teškoće koje smetaju mome moljenju i daj da uslišanje moje molbe još poveća slavu Božju i bude spas moje duše. Neka ti kao znak moje velike zahvalnosti služi moje obećanje da ću se prema svojim mogućnostima posvuda zauzimati za tvoje visoko štovanje. S radošću hvalim Boga koji ti je dao toliku posredničku moć na nebu i na zemlji. Amen. Litanije svetom Josipu Gospodine, smiluj se. Kriste, smiluj se. Gospodine. smiluj se. Kriste, čuj nas. Kriste, usliši nas. Oče nebeski, Bože, smiluj nam se. Sine, Otkupitelju svijeta, Bože, smiluj nam se. Duše Sveti, Bože, smiluj nam se. Sveto Trojstvo, jedan Bože, smiluj nam se. Sveta Marijo, moli za nas. Sveti Josipe, …. Slavni porode Davidov, Svjetlosti patrijarha, Zaručniče Bogorodice, Stidljivi čuvaru Djevice, Hranitelju Sina Božjega, Brižni branitelju Kristov, Glavaru slavne obitelji, Josipe pravedni, Josipe prečisti, Josipe premudri, Josipe jaki, Josipe pokorni, Josipe vjerni, Ogledalo strpljivosti, Ljubitelju siromaštva, Uzore radnika, Uresu domaćega života, Čuvaru djevica, Potporo obitelji, Utjeho bijednih, Ufanje bolesnih, Zaštitniče umirućih, Strahu zlih duhova, Pokrovitelju svete Crkve, moli za nas. Jaganjče Božji, koji oduzimaš grijehe svijeta, oprosti nam, Gospodine. Jaganjče Božji, koji oduzimaš grijehe svijeta, usliši nas, Gospodine. Jaganjče Božji, koji oduzimaš grijehe svijeta, smiluj se nama. Postavio ga je gospodarom doma svojega. I upraviteljem svega imanja svojega. Pomolimo se: Bože, koji si se neiskazivom providnošću dostojao izabrati blaženoga Josipa za zaručnika presvetoj Majci svojoj, daj molimo da koga kao pokrovitelja častimo na zemlji, zavrijedimo imati zagovornikom na nebu. Koji živiš i kraljuješ u sve vijeke vjekova. Amen. Završetak molbe: O, slavni sv.Josipe, Bog te je izabrao za glavu i zaštitnika najsvetije od svih obitelji; budi i s neba moj najmoćniji zaštitnik. Usrdno te molim, zadrži me uvijek pod okriljem svog svetog ogrtača. Danas te izabirem za oca, zagovornika, pratioca i zaštitnika. Predajem ti sve: svoje tijelo i svoju dušu; sve što jesam i što imam, čitav svoj život, pa i svoje umiranje. Čuvaj me kao svoje dijete i brani od vidljivih i nevidljivih neprijatelja. Pomozi mi u svakoj nevolji. Utješi me u teškim trenucima, a osobito u smrtnoj borbi. Kaži samo riječ za mene premilom Spasitelju, koga si kao dijete smio držati u svome naručju i presvetoj Djevici Mariji čiji si smio biti voljeni zaručnik. Priskrbi mi one milosti koje će me odvesti vječnom spasenju. Želim poslušati i tvoj savjet i slijediti tvoj primjer i uvijek ti biti zahvalan. Sveti Josipe, ponizan i čist, daj da budem tvoje posvojče. Dušu mi i tijelo drži čistima, da mogu ostati u milosti Božjoj. Sveti Josipe, hranitelju, zaručniče Djevice čiste, vođa mi i savjetnik budi, pomozi mi, Bože, da odan budem. Amen. Oče naš… Zdravo Marijo… Slava Ocu... + U ime Oca + i Sina + i Duha Svetoga. Amen. Hvaljen Isus Krist. Dovijeka. Amen. O sv.Josipe, hranitelju Isusa Krista i zaručniče djevičanske Majke Božje Marije, moli za nas i za umiruće ovoga dana(ili ove noći). Trenutno se čita - Evanđelje dana, 12.12.2019. - Pjevačica Gwen Stefani neće se udati za country zvijezdu sve dok Katolička crkva ne odobri poništenje braka: "Oni će čekati" - IZVRSNI SAVJET! Saznajte kako moliti krunicu u Došašću - Pjesma pod prozorom Dječje onkologije ganula Hrvatsku: 'Učite od ove djece, uvijek ima razloga za osmijeh' Preporučujemo